**OHJE TOIMITTAJALLE HENKILÖTIETOJEN TIETOTURVALOUKKAUKSIEN SELVITTÄMISESTÄ**

**HENKILÖTIETOJEN TIETOTURVALOUKKAUKSIEN SELVITTÄMINEN**

EU:n yleisen tietosuoja-asetuksen mukaan 33 ja 34 artiklojen mukaan rekisterinpitäjän on ilmoitettava henkilötietoihin kohdistuneesta tietoturvaloukkauksesta ilman aiheetonta viivytystä ja mahdollisuuksien mukaan 72 tunnin kuluessa sen ilmitulosta tietosuojavaltuutetulle, paitsi jos henkilötietojen tietoturvaloukkauksesta ei todennäköisesti aiheudu luonnollisten henkilöiden oikeuksiin ja vapauksiin kohdistuvaa riskiä. Kun henkilötietojen tietoturvaloukkaus todennäköisesti aiheuttaa korkean riskin luonnollisten henkilöiden oikeuksille ja vapauksille, rekisterinpitäjän on ilmoitettava tietoturvaloukkauksesta rekisteröidylle ilman aiheetonta viivytystä.

Jos ja siltä osin kuin tietoja ei ole mahdollista toimittaa samanaikaisesti, tiedot voidaan toimittaa vaiheittain ilman aiheetonta viivytystä.

Henkilötietojen käsittelijän tulee ilmoittaa kirjallisesti tietoturvaloukkauksesta rekisterinpitäjälle (Vantaan ja Keravan hyvinvointialue) ilman aiheetonta viivytystä saatuaan sen tietoonsa ja 36 h määräajassa, jollei ole erikseen sovittu, että käsittelijä voi ilmoittaa tietoturvaloukkauksista suoraan valvontaviranomaiselle asetuksen

edellyttämällä tavalla. Vastuu ilmoitusvelvollisuuden toteuttamisesta säilyy kuitenkin rekisterinpitäjällä.

Henkilötietojen tietoturvaloukkauksia voivat olla esimerkiksi hävinnyt USB-tikku, varastettu tietokone, hakkerointi, haittaohjelmatartunta, arkaluontoisia henkilötietoja löytyy roskalavalta, kyberhyökkäys, tulipalo datakeskuksessa tai tiliotteen postitus väärälle henkilölle.

Tietoturvaloukkauksen seurauksena saattaa tapahtua esimerkiksi henkilötietojen valvomiskyvyn menettäminen, identiteettivarkaus tai petos, pseudonymisoitumisen luvaton kumoutuminen, maineen vahingoittuminen tai salassapitovelvollisuuden alaisten henkilötietojen luottamuksellisuuden menetys.

Henkilötietojen tietoturvaloukkaus voi olla tahallinen tai vahingossa tapahtuva tietovuoto järjestelmistä. Henkilötietovuoto voi myös olla henkilötietoja sisältävien dokumenttien joutuminen vääriin käsiin.

Ilmoitus tulee aina tehdä myös kirjallisena, esim. sähköpostilla tai tekstiviestillä. Henkilötietojen käsittelijä havaitsee henkilötietojen tietoturvaloukkauksen.

Henkilötietojen käsittelijälle ohjeistetaan alla oleva toimintamalli:

- Ilmoitus välittömästi seuraaviin sähköpostiosoitteisiin:kirjaamo.vantaanjakeravanhyvinvointialue@vantaa.fi,

 jotka ohjaavat jatkotoimintaa sekä

- henkilötietojen käsittelijä kirjaa tarvittavat tiedot tietoturvaloukkauksesta ja toimittaa

ne kirjallisena edellä mainittuihin yhteissähköpostiosoitteisiin sitä mukaa kun niitä saadaan

selville.